Escometeren es teucri coma es gossets que, en tot auançar-se as joeni caçaires, acacen ath sanglar herit: dera madeisha manèra que corren aguesti darrèr deth sanglar e desiren esbocinar-lo, mès quan er animau, fidat ena sua fòrça, se vire, arreculen e espauridi s’escampilhen; atau es teucri seguien en grop e herien as aquèus damb es espadcs e lances de dobla lama, mès quan es Aiaces virèren era cara e s’arturèren, a toti se les mudèc eth color dera cara e arrés gausèc auançar entà disputar-les eth cadavre.